Aisha

Aisha bint Abu Bakr (613/614–678) var den yngste konen til profeten Muhammed. Han giftet seg med henne etter at den første konen, Khadija, døde. Ifølge flere hadith skal Aisha ha blitt gift med profeten da hun var 6 år, og ekteskapet skal ha blitt fullbyrdet da hun var 9 år.Tjønn, Halvor. 2011. «Muhammed slik samtiden så ham», s. 404ff. Profeten var på det tidspunktet 53 år. Hun var hans yndlingskone.

Aishas unge alder har i nyere tid vært et stridsspørsmål. Enkelte islamtroende bestrider kildene som sier at hun var 6 år ved ekteskapsinngåelsen. Andre vektlegger den kjensgjerning at ekteskapet først ble fullbyrdet etter at puberteten hadde inntruffet, og at Aisha dermed var som en voksen å regne etter datidens normer. Ekteskapet ville i dag regnes som et barneekteskap. Aldersforskjellen var mer enn 40 år, og Aishas alder da profeten døde i 632 var 16 eller 17 år.

Aisha tilbrakte resten av sitt liv som en barnløs enke, da Koranen forbød muslimene å gifte seg med profetens koner.

Aisha blir ofte regnet som et forbilde for muslimske kvinner, og i islamske skrifter er hun ofte referert ved tittelen «De troendes Mor» (arabisk: أمّ المؤمنين umm-al-mu'minīn). Hun regnes også som en av de viktigste kildene til kunnskap om Muhammed og islam. Aisha hjalp til i slaget ved Badr, slaget ved Uhud og slaget ved Grøften. Hun var politisk aktiv og støttet de valgte khalifene, og sørget sårt da khalifen Uthman ble myrdet.

 Aisha og Profetens bortgang 
Aisha forble, nest etter den avlidne og mye eldre Khadija, profetens yndlingshustru frem til hans bortgang. Da profeten ble alvorlig syk, begynte han å spørre sine hustruer om hvem av dem han skulle besøke, noe de forsto som en forsiktig forespørsel om å bli værende hos Aisha. De samtykket til dette, og profeten gikk bort mens han lå i Aishas armer.

Etter profetens død engasjerte Aisha seg sterkt i striden om hans etterfølger, og overleverte mye av sin innsikt i profetens personlige liv og islamsk lære. På grunn av dette blir hun i dag betraktet som en sentral autoritet i sunniislam. Over  hadith tilskrives henne.

 Hadith 
Aishas forhold til profeten og deres samliv er beskrevet i mange hadith.

«Hisham berettet: 'Jeg spurte Aisha, "Hva pleide Profeten, Allah velsigne ham og gi ham fred, å foreta seg hjemme?" Hun svarte: "Han gjorde som dere selv gjør hjemme. Han reparerte sandaler og lappet klær og sydde."'» (Al-adab al-mufrad 5401, Bukhari)«Han reparerte sandaler og lappet klær og sydde.» Al-adab al-mufrad 5401, Bukhari

«Al-Aswad berettet: 'Jeg spurte Aisha hva Profeten, Allah velsigne ham og gi ham fred, pleide å foreta seg hjemme. Hun svarte: "Han holdt seg opptatt med å tjene og ta seg av sin familie, og når det var tid for bønn, sto han opp og dro for å be."'» (Sahih al-Bukhari 6039)«Han holdt seg opptatt med å tjene og ta seg av sin familie, og når det var tid for bønn, sto han opp og dro for å be.» Sahih Bukhari 8:73:65

Aishas alder er nevnt i flere hadith.«Allahs apostel giftet seg med meg da jeg var seks år gammel, og jeg ble innlemmet i hans hus da jeg var ni år gammel.» Sahih Muslim 8:3310«Profeten ... fullbyrdet ekteskapet da hun var ni år gammel. Så forble hun ved hans side i ni år (dvs. frem til hans død).» Sahih Bukhari 7:62:64«Khadija døde tre år før Profeten dro til Media. Han forble der omkring to år, og giftet seg så med Aisha da hun var seks år gammel, og han fullbyrdet ekteskapet da hun var ni år.» Sahih Bukhari 5:58:236 Fullbyrdelsen er beskrevet som følger:

«Aisha berettet: 'Profeten forlovet seg med meg da jeg var en pike på seks år. Vi reiste til Medina og bodde hos Harith Kharzraj. Jeg ble da syk, og håret mitt falt av. Senere vokste håret ut igjen, og min mor, Um Ruman, kom til meg mens jeg lekte i en huske med noen andre jenter. Hun ropte på meg, og jeg gikk til henne uten å vite hva som ventet meg. Hun tok meg i hånden og ledet meg til døråpningen til huset. Jeg kunne ikke puste, og da jeg fikk pusten tilbake, tok hun vann og vasket mitt ansikt og hode. Så tok hun meg inn i huset. Inne i huset var det noen Ansari-kvinner som sa: "Beste ønsker og Allahs velsignelse." Min mor overlot meg til dem, og de forberedte meg til ekteskap. Allahs apostel kom til meg på formiddagen og min mor overlot meg til ham, og på det tidspunktet var jeg en pike på ni år.'» (Sahih Bukhari 5:58:234)«Profeten forlovet seg med meg da jeg var en pike på seks år.» Sahih al-Bukhari 5:58:234

Ekteskapskontrakten ble inngått etter at Muhammed skal ha hatt en drøm hvor han så Aisha innhyllet i silke, og hørte en stemme som sa at dette var hans kone.«Dette er din kone, så ta sløret av henne.» Sahih Bukhari 5:58:235

 Nupur Sharma-krisen 
Ekteskapet er et sensitivt tema. Under en indisk fjernsynsdebatt i 2022 kom Nupur Sharma, talsperson for partiet Bharatiya Janata Party (BJP), med støtende kommentarer om profeten Muhammed og hans kone Aisha. Kommentarene utløste en diplomatisk krise og voldelige demonstrasjoner i flere land, hvor menneskeliv gikk tapt. Krisen varte i flere uker.

 Fotnoter 

 Referanser 

 Eksterne lenker 


Kategori:Sahaba
Kategori:Personer fra Mekka